Apstiprināti

Ar Lubānas novada

pašvaldības izpilddirektora

06.04.2020. rīkojumu Nr. LUB/2.01/20/3

**Kustamās mantas (koksnes) izsole Lubānas novada pašvaldības nekustamajā** **īpašumā „Dzelzceļš”, Indrānu pagastā, Lubānas novadā (kadastra Nr. 8444 002 0228)**

**IZSOLES NOTEIKUMI**

**1. Vispārīgie noteikumi**

1.1. Uz Lubānas novada pašvaldības tiesiskajā valdījumā esošā nekustamā īpašuma „Dzelzceļš”, Indrānu pagastā, Lubānas novadā (kadastra Nr.8444 002 0228), divām zemes vienībām (kadastra apzīmējums 70580160182 un 70580170024) 22,1 ha platībā apauguma izsoles noteikumi (turpmāk tekstā – Noteikumi) nosaka kārtību, kādā notiek apauguma novākšanas un iegūšanas tiesību iegūšana atklātā izsolē.

1.2. Izsole notiek, ievērojot Publiskas personas finanšu līdzekļu un mantas izšķērdēšanas novēršanas likumu, likuma “Par pašvaldībām”, Publiskas personas mantas atsavināšanas likuma tiesību normas.

1.3. Noteikumu mērķis ir nodrošināt izsoles atklātību un dalībnieku vienādas tiesības, kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” likuma „Par valsts un pašvaldību finanšu līdzekļu un mantas izšķērdēšanas novēršanu” izpratnē.

1.4. Izsoli organizē un veic ar Lubānas novada pašvaldības izpilddirektora 06.04.2020. rīkojumu Nr. LUB/2.01/20/3 izveidota komisija (turpmāk tekstā – Komisija). Ar Izsoles noteikumiem var iepazīties interneta vietnē http://www.lubana.lv.

1.5. Piedāvājumi tiks atvērti Lubānas novada pašvaldības ēkā Lubānā, Tilta ielā 11, 2. stāvā 14. kabinetā 2020. gada 24. aprīlī plkst. 14.00. Ņemot vērā valstī izsludināto ārkārtas situāciju, piedāvājumi tiks atvērti bez pretendentu klātbūtnes.

1.6. Izsoles veids – rakstiska izsole.

1.7. Izsolē piedāvātā objekta sākotnējā cena, kas ir izsoles sākumcena, ir 24400,00 *euro*.

1.8. Izsoles rezultātus apstiprina Lubānas novada pašvaldības dome.

**2. Objekta raksturojums**

2.1. Izsoles objekts ir novada pašvaldības tiesiskajā valdījumā esošā nekustamā īpašuma „Dzelzceļš” apaugums uz zemes vienībām ar kadastra apzīmējumu 70580160182 un 70580170024, platībā 22,1 ha. Objekts ir nedalāms, piedāvājums jāiesniedz par visu apjomu.

Paredzamā iegūstamā koksnes krāja apaugumā m³ (sīkā apauguma, t. sk. krūmu krāja nav uzskaitīta):

Zemes vienība ar kadastra apzīmējumu 70580170024

|  |  |  |
| --- | --- | --- |
| **Suga** | Krāja m³ | *Vidējais caurmērs* |
| **Apse** | 33,84 | *0,28* |
| **Ozols** | 61,13 | *0,18* |
| **Egle** | 27,49 | *0,20* |
| **Baltalksnis** | 55,45 | *0,08* |
| **Priede** | 1,37 | *0,39* |
| **Bērzs** | 41,22 | *0,25* |
| **Liepa** | 156,16 | *0,16* |
| **Melnalksnis** | 50,20 | *0,16* |

Zemes vienība ar kadastra apzīmējumu 70580160182

|  |  |  |
| --- | --- | --- |
| **Suga** | Krāja m³ | *Vidējais caurmērs* |
| **Egle** | 49,77 | *0,51* |
| **Ozols** | 28,58 | *0,27* |
| **Apse** | 149,83 | *0,15* |
| **Liepa** | 118,09 | *0,26* |
| **Melnalksnis** | 2,36 | *0,16* |
| **Bērzs** | 86,76 | *0,33* |
| **Baltalksnis** | 280,40 | *0,09* |

2.2. Darba uzdevums:

Koku un krūmu zāģēšana, aizaugušo grāvju tīrīšana, teritorijas sakopšana, noņemot apaugumu.

2.3. Prasības izpildītajam darbam:

Nogrieztiem kokiem/krūmiem jābūt aizvāktiem un/vai sašķeldotiem. Šķeldai jābūt aiz-vāktai.

Krautņu izveide jāsaskaņo ar pašvaldības pārstāvi.

Nogriezto koku un krūmu celmu augstums nedrīkst pārsniegt 10 cm.

Visām atvasēm jābūt nogrieztām.

**3. Izsoles priekšnoteikumi**

3.1. Izsolē var piedalīties fiziska vai juridiska persona, kas līdz 2020. gada 24. aprīlim. plkst. 14.00 iesniegusi dokumentus ar rakstisku cenas piedāvājumu, iemaksājusi nodrošinājumu 10% no izsoles objekta nosacītās sākumcenas, t. i., 2440,00 euro. Rakstiski piedāvājumi iesniedzami Lubānas novada pašvaldībā, Tilta ielā 11, Lubānā, Lubānas nov., LV-4830 pa pastu vai personīgi ievietojot pie ēkas esošajā pastkastē.

3.2. Piedāvājums iesniedzams slēgtā aploksnēs ar atzīmi “Dzelzceļa apauguma izsolei, neatvērt līdz 2020. gada 24. aprīlim plkst. 14.00”. Iesniegumā norāda iesniedzēja vārdu un uzvārdu vai nosaukumu, adresi, norēķinu konta numuru kredītiestādē, piedāvājuma iesniegšanas laiku un piedāvāto summu, kā arī apliecina piekrišanu izsoles noteikumiem. Piedāvājumi, kas neatbilst šīm prasībām, tiks uzskatīti par nederīgiem.

3.2. Izsoles dalībnieki līdz izsoles sākumam iemaksā dalības nodrošinājumu, norādot tā iemaksas mērķi “Nodrošinājums Dzelzceļa apauguma izsolei”, ar pārskaitījumu uz Lubānas novada pašvaldības (reģ. Nr. 90000054159) kontu AS “Swedbank”, konts: LV64HABA0551033331460, AS “SEB banka”, konts: LV43UNLA0050019786428, vai AS “Citadele banka”, konts: LV90PARX0012454500001.

**4. Izsoles norise**

4.1. 2020. gada 24. aprīlī plkst. 14.00 izsoles komisija pārbauda tās dienas pastu un noskaidro, vai ir reģistrēti iesniegti piedāvājumi. Ja 15 minūšu laikā piedāvājumi netiek saņemti, komisija paziņo, ka piedāvājumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles komisija atver slēgtās aploksnēs iesniegtos piedāvājumus un uz tiem parakstās.

4.2. Pēc aplokšņu atvēršanas izsoles komisijas no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, un, ja nav nekādu šaubu, paziņo, ka izsole pabeigta, kā arī nosauc visaugstāko cenu un personu, kas to nosolījusi. Par to tiek sastādīts protokols. Pārējiem izsoles dalībniekiem nodrošinājumu atmaksā piecu darba dienu laikā.

4.3. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles komisija turpinās izsoli, uzaicinot, personas, kuras piedāvājušas vienādu augstāko cenu, iesniegt nākamos rakstiskus piedāvājumus.

4.4. Ja uz izsoli ir pieteicies tikai viens izsoles dalībnieks, kurš atbilst izvirzītajiem kritērijiem un prasībām, un kurš ir nosolījis izsoles sākumcenu, izsoles komisija apstiprina šo izsoles dalībnieku par objekta nosolītāju.

4.5. Ja nosolītājs noteiktajā laikā nav samaksājis nosolīto cenu, nākošajam augstākajam pārsolītajam pircējam tiek piedāvāts nopirkt Objektu, un viņam ir tiesības divu nedēļu laikā paziņot izsoles rīkotājam par Objekta pirkšanu par paša nosolīto augstāko cenu.

4.6. Piedāvātā augstākā summa, atrēķinot naudā iemaksāto nodrošinājumu, vienas nedēļas laikā, skaitot no izsoles dienas, jāiemaksā ar pārskaitījumu uz 3.2. punktā norādīto Lubānas novada pašvaldības kontu. Nokavējot noteikto samaksas termiņu, nosolītājs zaudē iesniegto nodrošinājumu.

4.7. Lubānas novada pašvaldības dome pēc šo noteikumu 4.6. punktā minēto maksājumu saņemšanas tuvākajā domes sēdē apstiprina izsoles rezultātus.

4.8. Mēneša laikā pēc izsoles rezultātu apstiprināšanas ar izsoles uzvarētāju tiek noslēgts Objekta pirkuma līgums. Pirkuma līguma noteikumus un līguma noslēgšanas kārtību nosaka pašvaldība saskaņā ar normatīvo aktu prasībām.

4.9. Cirsmu nosolītājs sedz visus izdevumus, kas saistīti ar kokmateriālu izvešanu pāri cirsmām pieguļošajiem zemes gabaliem, vienojoties par to ar zemes gabalu īpašniekiem.